bsmart.se

Tukholman edustalle mereen on laskettu uudenlainen puolustussysteemi venäläisten sukellusveneiden varalle. Maailman vanhin rauhanjärjestö, ruotsalainen Svenska Freds kutsuu vaihtoehtojärjestelmäänsä nimellä The Singing Sailor Underwater Defense System eli laulavan merimiehen vedenalainen puolustusjärjestelmä.

Järjestö kertoi asiasta maanantaina.

Järjestelmä on välkkyvä neonvalotaulu, jossa vähäpukeinen mieshenkilöhahmo toivottaa sukellusveneet tervetulleiksi Ruotsiin ja esittelee maan homona vuodesta 1944. Tuona vuonna homoseksuaalisuus laillistettiin Ruotsissa.

Homot tervetuloa

Laulava merimies lähettää lisäksi morsekoodia, jossa sanotaan, että tätä tietä, jos olet homo (This way if you are gay).

Rauhanjärjestö ilmoittaa ottavansa tempauksella osaa keskusteluun Ruotsin puolustusvoimien tuloksettoman sukellusvenejahdin hinnasta.

Järjestö muistuttaa, että varustelu on konfliktien merkittävä syy.

ILMOITUS

– Jos sotilastoimet ja aseet ratkaisisivat konflikteja, olisi maailmassa ollut rauha jo kauan aikaa, se huomauttaa.

Koskee myös ruotsalaisia

Ruotsissa on arveltu, että kampanjan on tarkoitus pelottaa homokammoisia sukellusvenemiehistöjä.

– Jos joku näkee tai kuulee merimiehen, hän on tervetullut kanssamme Pride-kulkueeseen 1. elokuuta, järjestö ilmoittaa.

–Kutsu koskee myös ruotsalaisia sukellusveneitä ja sotilashenkilöitä.